Lisa Ann

Liza En (, tikrasis vardas – Lisa Anne Corpora; g. 1972 m. gegužės 9 d. Pensilvanija, JAV) – pornografinių filmų aktorė ir režisierė.

Biografija 

Liza En gimė Ystone, Pensilvanijoje, gausioje išeivių iš Italijos šeimoje (turėjo 5 brolius ir buvo jauniausia iš vaikų). Ji augo mažame miestelyje, lankė privačią mokyklą, o nuo 15 metų ėmė pozuoti įvairiems katalogams kaip paauglių modelis. Kaip ir daugelis savo amato atstovių, Liza tvirtina anksti (13-os metų) praradusi nekaltybę ir dar paauglystėje rengusi pašėlusius vakarėlius. Ji yra baigusi koledžą ir įgijusi odontologo asistentės kvalifikaciją.

Į suaugusiųjų pramogų verslą ją atvedė pažintis su go-go šokėja, vardu Tanya. Liza ja susižavėjo ir nusprendė tapti tokia kaip ši: „- Ji turėjo viską – neįtikėtiną seksualinį patrauklumą, puikų gyvenimą. Viską. Aš norėjau tapti Tanya“.

Tanya ėmė globoti Lizą jai pradėjus šokėjos karjerą. Al Diamonds kabarete Reddinge Liza laimėjo mėgėjišką striptizo konkursą ir jai buvo pasiūlytas darbas minėtame klube. Pasivadinusi Sunshine ji šokdavo jame 3 savaites per mėnesį, o vėliau, jau tapusi žinoma pornografijos aktore, ne kartą gastroliavo jame kaip kviestinė žvaigždė.

Ad Diamonds kabaretas nuolat rengdavo įvairių pornografijos žvaigždžių pasirodymus ir Liza netruko susipažinti su keliomis iš jų. Ji ypač susidraugavo su Teri Weigel, kuri, kaip ir kitos aktorės, savo pasakojimais netruko sudominti Lizą galimu nauju amplua. Ji išsiuntinėjo savo nuotraukas įvairioms filmus suaugusiems kuriančioms kino kompanijoms ir po kurio laiko „Metro Home Video“ pakvietė ją atvykti į Los Andželą, kur Liza pasirašė pirmąją sutartį. Debiutinis filmas pavadinimu „Flesh for Fantasy“ pasirodė 1994 m., o jame kartu su Liza vaidino vėliau išpopuliarėjusi aktorė Rebecca Bardoux.

Pradėjusi vaidinti pornografinėse juostose, Liza netruko tapti žinoma, o jos nuotraukos pasirodė „Hustler“, „High Society“, „Swank“, „Cheri“ bei kituose suaugusiems skirtuose žurnaluose.

1997 m. spalį Liza nutraukė sutartį su kino kompanija ir baigė aktorės karjerą. Pagrindiniai motyvai buvo prastos filmavimosi sąlygos, dingusi aistra ir tuo metu kilęs AIDS protrūkis tarp pornografijos verslo atstovų.

Nors ir nebesifilmavo, Liza neatsiribojo nuo savo buvusios veiklos, o tapo agente, tvirtindama, kad po keleto metų pornografijos versle gerokai geriau išmano žaidimo taisykles ir nori padėti jaunoms merginoms adaptuotis bei išvengti nesusipratimų ir kitų joms nepalankių situaciją. Per keletą metų Lizos dėka daugiau kaip 25 merginos tapo pornografijos aktorėmis: „- Kiekviename klube visada būna mergina, kuri norėtų tai daryti. Tuo metu ji neturi vaikino ir, žinai, ji nori suvaidinti filme ir keliauti toliau. Tu visada gali ją įkalbėti. Tai linksmas darbas.“

Lizos, kuri dirbo kartu su Shelbee Myne, dėka nemažai merginų tapo „Danii“, „Hustler“ ir kitų kompanijų modeliais. Be to, ji pati keletą metų keliavo po JAV kaip striptizo šokėja, rengdama pasirodymus įvairiuose klubuose.

2005 m., po 7 metų pertraukos, Liza vėl pasirodė prieš kameras. Kaip vieną iš priežasčių Liza įvardino tai, kad, nepaisant ilgos pertraukos, pornografijos kūrėjai vis dar norėjo matyti ją filmuojantis. Lygindama savo pirmąjį ir antrąjį karjeros etapus ji sakė: „ – Industrija nuo devyniasdešimtųjų nepaprastai pasikeitė. Manau, žmonės labiau rūpinasi savo atliekamu darbu ir dabar visi skuba dėl kiekybės, o ne kokybės. Bet kiekiui yra paklausa. Manau, kad dabar yra daugiau žaidimo dalyvių ir daugiau verslo nei buvo prieš man pasitraukiant. Tuomet buvo daugiau 9 dešimtmečio gyvenimo būdo“.

2008 m. Liza pasirodė pornografinėje politinėje parodijoje „Who‘s Nailin‘ Paylin?“ Filme ji vaidino Respublikonų partijos kandidatę į prezidentus Sarrah Palin, o jos kolegės – kitas JAV politikos asmenybes: Nina Hartley įkūnijo Hillary Clinton, o Jada Fire – Condoleezza Rice. Juosta pasirodė lapkričio 4 d., prezidento rinkimų dieną. Po didelio juostos populiarumo pasirodė keletas tęsinių, kuriuose taip pat vaidino Liza: „Obama is Nailin‘ Paylin“, „Letterman is Nailin Palin“, „You‘re Nailin Palin Interactive“, „Hollywood is Nailin Palin“ ir „Who‘s Nailin Pailin 2“. Taip pat jos kuriamas personažas Serra Paylin pasirodė Eminemo vaizdo klipe „We Made You“, o pati Liza yra nusifilmavusi Bugsy, JustMugz (kartu su Phoenix Marie) bei „Hollywood Undead“ vaizdo klipuose.

Šiuo metu Liza yra viena populiariausių „Mif“ ir „Cougar“ stiliaus pornografijos aktorių.

Kita veikla 
2006–2010 m. Liza buvo įkūrusi savo talentų agentūrą, pavadintą „Clear Talent Management“, vėliau pervadintą į „Lisa Ann‘s Talent Management“.

Ji yra dalyvavusi Howard Stern pokalbių laidose, 2011 m. žurnalo „Complex“ išrinkta į sąrašą „The Top 100 Hottest Porn Stars (Right Now)“, o 2011, 2012 ir 2014 m. pateko į NCBS „The Dirty Dozen: Porn‘s Most Popular Stars“ sąrašą

2009 m. ji debiutavo kaip režisierė filmu „Hung XXX“. 2013 m. Liza įkūrė savo kompaniją „Lisa Ann Productions“. Jos pirmasis filmas šioje kompanijoje „MILF Revolution“ 2014 m. pelnė AVN apdovanojimą „Best MILF Release“ kategorijoje.

2010 m. balandį ji kartu su Sean Michaels ir Nikki Benz buvo XRCO apdovanojimų ceremonijos vedėjai.

Asmeninis gyvenimas 
Lizos ūgis 157 cm. Aktorė netekėjusi, šiuo metu gyvena Niujorke. Ji mėgsta sportą ir yra „Los Angeles Lakers“ bei amerikietiško futbolo gerbėja.

Apdovanojimai

AVN apdovanojimas

XRCO apdovanojimas

Kiti apdovanojimai

Šaltiniai

Nuorodos 

 IMDb profilis
 Oficiali svetainė

JAV aktoriai
Pornografijos aktoriai